åkermåneslekta
Store norske leksikon,Biologi,Planteriket,Dekkfrøete planter,Tofrøbladete planter,Roseordenen,Rosefamilien,Åkermåneslekta
Åkermåneslekta er en slekt i rosefamilien med 15 arter som er vidt utbredt på den nordlige halvkule, i Brasil og Sør-Afrika.
Beskrivelse Åkermåne er lodne urter med finnete blad og små, gule blomster i lang, smal klase. Underbegeret har kloformede pigger. Det sprer fruktene ved å hake seg fast i dyr og mennesker. Arter I Norge finnes to arter: vanlig åkermåne (Agrimonia eupatoria), som er utbredt nord til Trøndelag, og den sterkt velluktende kyståkermåne (Agrimonia procera), utbredt i kyststrøkene fra Oslofjorden til Hordaland. Bruk Helt fra oldtiden har åkermåne vært brukt i folkemedisinen, helliget Pallas Athene og regnet som et universalmiddel. Både i yngre steinalder og bronsealderen har planten vært benyttet i Norge, som funn av de karakteristiske fruktene viser. En frukt satt også i ett av teppene fra Osebergskipet. Les mer i Store norske leksikon rosefamilien